Rikunarita-ORG/Wikinium huggingface dataset:
# המנון קוריאה הדרומית

המנון קוריאה הדרומית
애국가|  |
|
מדינה | קוריאה הדרומית קוריאה הדרומית |
|
מילים | Yun Ch'iho  |
|
לחן | Ahn Eak-tai  |
| ‏האזנה‏Ⓘ‏ |
|   |

**אאגוקגה** הוא ההמנון הלאומי של קוריאה הדרומית, על אף שאין הוא מוכר ככזה מבחינה חוקית. משמעות השם היא "השיר הפטריוטי".

על פי הדעה הרווחת המילים נכתבו בשנת 1896 על ידי יון חיהו, פוליטיקאי או על ידי אן צ'אנג-הו, מחנך ומנהיג שדגל בחירות. במקור, מנגינת ההמנון הייתה שיר עם סקוטי בשם "אולד לנג סיין" שהגיע לקוריאה הדרומית על ידי מיסיונרים אמריקנים. בעת טקס ליסוד קוריאה הדרומית ב-15 באוגוסט 1948, בדיוק שלוש שנים לאחר השחרור מהשלטון היפני, הוחלפה המנגינה הסקוטית על ידי הסיום של קוריאה פנטסיה שהולחן בשנת 1935 על ידי אהן אאק-טאה. ההמנון החדש אומץ מאוחר יותר על ידי הנשיא סינגמן רי בשנת 1948.

## מילים

|  | קוריאנית | קוריאנית עם הנג'ה | תעתיק | תרגום לעברית |
| --- | --- | --- | --- | --- |
| 1 | 동해 물과 백두산이 마르고 닳도록 하느님이 보우하사 우리나라 만세 | 東海 물과 白頭山이 마르고 닳도록 하느님이 保佑하사 우리나라 萬歲 | Donghae mulgwa Baekdusani mareugo daltorok Haneunimi bouhasa urinara manse |
עד אשר הים המזרחי ייבש והר באקדו יישחק
האל עוזר לנו ומגן עלינו ! מי יתן ואומתנו תהיה נצחית |
| 2 | 남산 위에 저 소나무 철갑을 두른 듯 바람서리 불변함은 우리 기상일세  | 南山 위에 저 소나무 鐵甲을 두른 듯 바람서리 不變함은 우리 氣像일세 | Namsan wie jeo sonamu cheolgabeul dureun deut Baram seori bulbyeonhameun uri gisangilse |
עץ האורן בראש הר נאם לא נתון להשפעת הרוח והקרה כמו עוטה שריון,
רוחנו כמוהו. |
| 3 | 가을 하늘 공활한데 높고 구름 없이 밝은 달은 우리 가슴 일편단심일세 | 가을 하늘 空豁한데 높고 구름 없이 밝은 달은 우리 가슴 一片丹心일세 | Ga-eul haneul gonghwalhande nopgo gureum eopsi Balgeun dareun uri gaseum ilpyeondansimilse |
שמי הסתיו גדולים, גבוהים וצלולים,
הירח הבוהק הוא ליבנו, הבלתי חצוי והאמיתי. |
| 4 | 이 기상과 이 맘으로 충성을 다하여 괴로우나 즐거우나 나라 사랑하세 | 이 氣像과 이 맘으로 忠誠을 다하여 괴로우나 즐거우나 나라 사랑하세 | I gisanggwa i mameuro chungseong-eul dahayeo Goerouna jeulgeouna nara saranghase |
ברוח זו היה נאמן,
בסבל או בהנאה, אהוב את המדינה. |
| חוזר | 무궁화 삼천리 화려강산 대한사람 대한으로 길이 보전하세 | 無窮花 三千里 華麗江山 大韓사람 大韓으로 길이 保全하세 | Mugunghwa samcheolli hwaryeogangsan Daehansaram daehaneuro giri bojeonhase |
היביסקוס סיריאקוס מילא שלושת אלפים "לי" של נהרות והרים. אנשים יקרים, הבה נשמר לנצח את ההאן האדיר. |

## בעיות זכויות יוצרים

מאז מות המלחין אהן אאק-טאה בשנת 1965, זכויות היוצרים של המנגינה נשמרו עד שנת 2015. שתי קבוצות כדורגל מקצועיות נתבעו על ידי בעלי זכויות היוצרים בשל השמעה צבורית של השיר בשנת 2003.
.
המילים שנכתבו במאה ה-19 נמצאות ברשות הציבור.

## קישורים חיצוניים

 מדיה וקבצים בנושא **המנון קוריאה הדרומית** בוויקישיתוף

* מידע על היצירה "המנון קוריאה הדרומית" באתר מיוזיק בריינז
* מידע על "המנון קוריאה הדרומית" באתר פרויקט ספריית התווים הבין-לאומי
* הסמלים הלאומיים, באתר נשיא קוריאה הדרומית (באנגלית)
* MP3 애국가 1~4절 (중,고,대학부용)
* היסטוריה של ההמנון שנכתבה על ידי הממשל הדרום קוריאנית

## הערות שוליים
# דולבי דיגיטל

לוגו דולבי דיגיטל
**דולבי דיגיטל** (באנגלית: **Dolby Digital**) הוא סימן מסחר של מעבדות דולבי לאלגוריתם דחיסה מאבדת נתונים הממומש בדחיסה ופריסה בתקן AC-3, לשימוש בצליל רב ערוצי בסרטי קולנוע, בהקרנה באולמות או בהקרנה בבית, מ-DVD.

הגרסה הנפוצה של דולבי דיגיטל, המכונה "5.1 ערוצים" כוללת שישה ערוצי קול, חמישה מתוכם (קדמי ימני, קדמי שמאלי, קדמי מרכזי, אחורי ימני ואחורי שמאלי) בכל תחום השמע המקובל וערוץ אחד (סאב וופר) לתדרים נמוכים - 10 עד 120 הרץ. תקן דולבי דיגיטל תומך גם בצליל מונו וסטריאו.

**דולבי דיגיטל EX** הוא תקן דומה לפורמט פרו לוג'יק הישן, שבו עובד פסקול סטריאו (כלומר דו ערוצי) ליצירת של שני ערוצים נוספים - ערוץ מרכזי קדמי וערוץ מונו אחורי. EX מרחיב את תקן דולבי דיגיטל הבסיסי ליצירת צליל דמוי 6.1 או 7.1 ערוצים, אך אין בו תמיכה לערוץ שישי נפרד, אמיתי, כפי שישנה בתקן DTS-ES המתחרה.

**דולבי דיגיטל סראונד EX** מוסיף תמיכה בערוץ שישי, ולעיתים שביעי, לפסקול שקודד בדולבי דיגיטל (רגיל, לא EX 5.1).

**דולבי דיגיטל פלוס** הוא תקן קידוד מתקדם מבוסס על AC-3 שמסוגל לתמוך ב-13.1 ערוצים ותומך אחורה בחומרה קיימת.

**דולבי TrueHD** הוא פורמט הדור הבא של דולבי, התומך בדחיסה ללא איבוד נתונים. זהו תקן שתוכנן במיוחד לפסקול סרטים ברזולוציה גבוהה על דיסקים, ומסוגל להעביר עד שמונה ערוצי קול בקצב 96 קילוהרץ ועומק דגימה של 24 ביט - עד 18 מגה-ביט לשנייה, בהתאם ליכולות הדור הבא של DVD. פורמט זה נבחר כתקן מחייב ל-DVD בהפרדה גבוהה, ותקן אופציונלי לתקן Blu ray

## שמות מקובלים

* דולבי דיגיטל - השם הנפוץ בציבור
* DD - ראשי תיבות
* AC-3 - התקן המגדיר את פורמט התקשורת הדיגיטלי לדולבי דיגיטל

## שימושים של דולבי דיגיטל

פסקולים של סרטי קולנוע מכילים פסקול דולבי דיגיטל שמוקלט אופטית על סרט הצילום ברוחב 35 מילימטר. הביטים השונים מודפסים בקבוצות על הסרט, בין החורים שמנגנון הנעת הסרט נאחז בהם. חיישן CCD במכונת ההקרנה סורק את תמונת הביטים השונים ומעבד מחלץ מהתמונה את הנתונים הדיגיטליים, כרצף טורי של אותות בינאריים בתקן AC-3. רצף זה מוזן למפענח 5.1 ערוצים.

פסקול דולבי דיגיטל נמצא גם על סרטי DVD ומדיות דיגיטליות נוספות. בפורמטים אלה רצף AC-3 שזור יחד עם אות הווידאו ואותות בקרה וסינכרון.

השיטה נמצאת בשימוש ביישומים רבים שבהם יש מגבלה על רוחב הפס, כגון טלוויזיה דיגיטלית.

על פי תקן AC-3, קצב המידע המקודד המקסימלי הוא 640 קילו-ביט לשנייה. נגני DVD ביתיים בדרך כלל אינם מסוגלים לקרוא יותר מ-448 קילו-ביט לשנייה, בגלל מגבלות שמטילים היצרנים השונים. זו גם מגבלת רוחב הפס שמוגדרת לתקן AC-3 בטלוויזיה בכבלים (דיגיטלית). קונסולת המשחקים XBOX מוציאה את הקצב המקסימלי המוגדר בתקן - 640 קילו-ביט לשנייה.

חברת דולבי שותפה לפיתוח AAC, התקן העתיד להחליף את AC-3 בשימושי MPEG, שביצועיו טובים יותר אך הוא מורכב יותר.

## ראו גם

* DTS
* SDDS

## קישורים חיצוניים

* אתר האינטרנט הרשמי של דולבי דיגיטל (באנגלית)

 מדיה וקבצים בנושא **דולבי דיגיטל** בוויקישיתוף
* אתר מעבדות דולבי
* תוכנת liba52 - מפענח דולבי דיגיטל (קוד פתוח)
* תקני ATSC - אתר ממנו ניתן להוריד קובץ PDF של תקן AC-3
* תוכנת AC3Filter - מפענח דולבי דיגיטל ל-Windows כהתקן ב-DirectShow (קוד פתוח)
* מה זה דולבי? מדריך לתקני קול במגברי קולנוע ביתי, באתר ynet, 10 באפריל 2008
# טקס פרסי האקדמיה הבריטית לקולנוע ה-1

טקס פרסי האקדמיה הבריטית לקולנוע ה-1|
תאריך |
29 במאי 1949  |
|
מיקום |
קולנוע אודיאון שבכיכר לסטר בלונדון |
|
המועמדים והזוכים הבולטים |
|
הסרט הטוב ביותר |
שנות חיינו היפות ביותר |
|
2← |
|   |

**טקס פרסי האקדמיה הבריטית לקולנוע ה-1** שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1949 בקולנוע אודיאון שבכיכר לסטר בלונדון. הפרס הוענק לסרטים שהוקרנו בממלכה המאוחדת בשנים 1947 ו-1948. האקדמיה הבריטית לאמנויות הקולנוע והטלוויזיה (BAFTA), הוא ארגון שנוסד בשנת 1947 על ידי יוצרי קולנוע מבריטניה הגדולה, במטרה לקדם את אמנות הקולנוע. האקדמיה העניקה בשנה זו פרסים בשלוש קטגוריות הסרט הבריטי הטוב ביותר, הסרט הטוב ביותר מכל מקור, ופרס מיוחד. מפיק הקולנוע הבריטי מייקל בלקון הנחה את הטקס.

הסרט "Odd Man Out" זכה בפרס הסרט הבריטי הטוב ביותר. פרס לסרט הטוב ביותר מכל מקור הוענק לסרט האמריקאי "שנות חיינו היפות ביותר". הסרט הדוקומנטרי "The World Is Rich" זכה בפרס מיוחד. פסלונים מברונזה שעוצבו על ידי הנרי מור הוענקו לבמאי הסרטים.

## זוכים

| הסרט הבריטי הטוב ביותר | הסרט הטוב ביותר מכל מקור - בריטי או זר |
| --- | --- |
| * Odd Man Out
 | * **שנות חיינו היפות ביותר (ארצות הברית)**
 |

### פרס מיוחד

* *The World Is Rich* (דוקומנטרי)

## קישורים חיצוניים

* The British Academy of Film and Television Arts Official website

* טקס פרסי האקדמיה הבריטית לקולנוע ה-1, במסד הנתונים הקולנועיים IMDb (באנגלית)

## הערות שוליים